CELEX: 62012FA0104
Language: sk
Date: 2013-11-05 00:00:00
Title: Vec F-104/12: Rozsudok Súdu pre verejnú službu (prvá komora) z  5. novembra 2013 — Hanschmann/Europol (Verejná služba — Zamestnanci Europolu — Neobnovenie zmluvy — Nepriznanie zmluvy na dobu neurčitú — Zrušenie Súdom — Vykonanie rozsudku Súdu)

21.12.2013   
            
            
               SK
            
            
               Úradný vestník Európskej únie
            
            
               C 377/21
            
         Rozsudok Súdu pre verejnú službu (prvá komora) z 5. novembra 2013 — Hanschmann/Europol
   (Vec F-104/12) (1)
   
   (Verejná služba - Zamestnanci Europolu - Neobnovenie zmluvy - Nepriznanie zmluvy na dobu neurčitú - Zrušenie Súdom - Vykonanie rozsudku Súdu)
   2013/C 377/49
   Jazyk konania: holandčina
   
      Účastníci konania
   
   
      Žalobca: Ingo Hanschmann (Lipsko, Nemecko) (v zastúpení: W. J. Dammingh a N. D. Dane, advokáti)
   
      Žalovaný: Európsky policajný úrad (v zastúpení: D. Neumann a D. El Khoury, splnomocnení zástupcovia, B. Wägenbaur, advokát)
   
      Predmet veci
   
   Návrh na zrušenie rozhodnutia Europolu prijatého na vykonanie rozsudku Súdu pre verejnú službu z 29. júna 2010 vo veci Hanschmann/Europol, F-27/09, ktorým Europol priznal žalobcovi paušálnu sumu na náhradu škody, ktorá mu bola spôsobená prijatím rozhodnutia, ktoré bolo uvedeným rozsudkom zrušené
   
      Výrok rozsudku
   
   
               1.
            
            
               Rozhodnutie z 28. novembra 2011, ktorým Európsky policajný úrad priznal I. Hanschmannovi sumu 13 000 eur na účely vykonania rozsudku Súdu z 29. júna 2010, Hanschmann/Europol (F-27/09), sa zrušuje.
            
         
               2.
            
            
               Európsky policajný úrad znáša svoje vlastné trovy konania a je povinný nahradiť trovy konania, ktoré vznikli I. Hanschmannovi.
            
         
      (1)  Ú. v. EÚ C 26, 26.1.2013, s. 70.